wickkiey/tamil-wikipedia-markdown huggingface dataset:
# இராய்ப்பூர் நகர கிராமிய சட்டமன்றத் தொகுதி


**இராய்ப்பூர் நகர கிராமிய சட்டமன்றத் தொகுதி** *(Raipur City Gramin Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. இது ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்

| மத்தியப் பிரதேச சட்டப் பேரவை |  |  |  |
| --- | --- | --- | --- |
| 1977 | இரமேசு வார்லியானி | ஜனதா கட்சி |  |
| 1980 | தருண் பிரசாத் | இந்திய தேசிய காங்கிரசு (இ) |  |
| 1985 | இரன்வீர் சிங் சாசுதிரி | இந்திய தேசிய காங்கிரசு</br> |  |
| 1990 | தருண் பிரசாத் சாட்டர்ஜி | ஜனதா கட்சி |  |
| 1993 | rowspan=2 | பாரதிய ஜனதா கட்சி</br> |  |
| 1998 |  |  |  |
| 2003 | இராசேசு முனாட் | rowspan=2 | பாரதிய ஜனதா கட்சி</br> |
| 2008 | நந்த் குமார் சாகு |  |  |
| 2013 | சத்யநாராயண் சர்மா | rowspan=2 | இந்திய தேசிய காங்கிரசு</br> |
| 2018 |  |  |  |
| 2023 | மோதிலால் சாகு | பாரதிய ஜனதா கட்சி</br> | } |

## தேர்தல் முடிவுகள்
### 2023
# மங்கொம்பு - 19



**மங்கொம்பு - 19** *(MO 19 - Krishna Anjana)* முன்மொழிவு எண்: *(IET - 15096)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **மங்கொம்பு - 1** மற்றும் மங்கொம்பு - 6 ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, **கிருஷ்ண அஞ்சனா** என்ற பெயரிலும் அழைக்கப்படுகிறது.  

## பின்னணி
குறுகிய கால அளவில் அறுவடைக்கு தயாராகும் இந்த நெல் வகை, 105 – 110 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சிக்கு எதிர்ப்புத் திறனும், மற்றும் 3 வாரங்கள் வரை விதை உறக்கம் கொண்டதுமான இந்நெல் இரகம், கேரளாவின் மூன்று பருவங்களுக்கும், குறிப்பாக குட்டநாடின் கரி நிலங்களுக்கு உகந்ததும் மற்றும் இரும்பு நச்சுத்தன்மையை தாங்கும் பயிர் வகையாகும்.
# இளம்புயல்


***இளம்புயல்*** (*Ilampuyal*) என்பது 2009 ஆம் ஆண்டு கே. எஸ். துரை இயக்கிய டேனிஷ்-இந்திய தமிழ்த் திரைப்படமாகும். இப்படத்தில் அவரது மகன் வசந்த் செல்லத்துரை, பூர்ணிதா, கருணாஸ், சிறீமன், ரவிசங்கர், சிந்துராஜ் ஆகியோர் நடித்தனர். வசந்த் செல்லத்துரை இசையமைத்தார்.  

இந்த படம் 2007 அக்டோபர் 20 அன்று டேனிஷ் திரையரங்குகளில் திரையிடப்பட்டது. ஆனால் 2009 மே 1 அன்று அதிகாரப்பூர்வமாக வெளியானது. செயற்கைக்கோள் உரிமம் கலைஞர் தொலைக்காட்சிக்கு வழங்கப்பட்டது.  

## நடிகர்கள்

## தயாரிப்பு
டென்மார்க்கில் வசிக்கும் இலங்கைத் தமிழரான கே. எஸ். துரை இப்படத்தை இயக்கினார். இவர் *பூக்கள்* (2004) மற்றும் ஐரோப்பாவில் மேடை நிகழ்ச்சிகளை இயக்கியவர். இந்தப் படம் குறைந்த செலவில் தயாரிக்கப்பட்டது. இது இலங்கைத் தமிழ் அகதிகள் எதிர்கொள்ளும் பிரச்சினைகளை மையமாகக் கொண்டது.  
| extra_column = பாடகர்(கள்)  
| all_lyrics =  
| all_music = வசந்த் செல்லத்துரை  
| title1 = ஒரு முத்தம் தர  
| length1 =  
| extra1 = ரெஹ்னா  
| title2 = உன்னைத் தொடுவதிலே  
| length2 =  
| extra2 = கார்த்திக், மாலதி  
| title3 = வா வா என் அன்பே  
| length3 =  
| extra3 = சைந்தவி, அனந்த்  
| title4 = யாழிசை செந்தமிழே  
| extra4 = ஸ்ரீனிவாஸ், சோபியா சதீஷ்  
| title5 = போராட்டம் போராட்டம்  
| extra5 = மாணிக்க விநாயகம், ரோஷினி  
| title6 = செத்தவனின் கதையை  
| extra6 = ரோஷினி, அனந்த்  
| title7 = இதழகள் பவளம்  
| extra7 = ராமு  
| title8 = இளம் புயல் அரம்பா இசை  
| extra8 = ஸ்ப்ரபன் கிளிஃப், பிரின்சென், பெஸ்ரின்  
}}
# சாம்பு சிங் மல்லா



**சாம்பு சிங் மல்லா** (*Sambhu Sing Mallah*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக இவர் அசாம் மாநில அரசியலில் ஈடுபட்டார். 1996ஆம் ஆண்டு 2006ஆம் ஆண்டும் இராதாபாரி தொகுதியிலிருந்து பாரதிய சனதா கட்சி வேட்பாளராக அசாம் சட்டமன்றத் தேர்தலில் தேர்ந்தெடுக்கப்பட்டார். 2020 ஆம் ஆண்டில், சாம்பு சிங் மல்லா காங்கிரசு கட்சியில் சேர்ந்து 2021 ஆம் ஆண்டு அசாம் சட்டமன்றத் தேர்தலில் இராதாபாரி தொகுதியில் போட்டியிட்டார். பாரதிய சனதா கட்சியின் பிச்சோய் மலாக்கரிடம் போட்டியிட்டு 36221 வாக்குகள் வித்தியாசத்தில் தேர்தலில் தோல்வியடைந்தார்.
# நிரிபன் கோசுவாமி



**நிரிபன் கோசுவாமி** (*Nripen Goswami*) இந்தியாவைச் சேர்ந்த ஓர் அரசியல்வாதியாவார். 1942ஆம் ஆண்டு செப்டம்பர் மாதம் 18 ஆம் தேதியன்று பிரித்தானிய இந்தியாவின் அசாம் மாநிலத்தில் இவர் பிறந்தார். 1998ஆம் ஆண்டு இந்திய தேசிய காங்கிரசு கட்சியின் உறுப்பினராக அசாமின் நௌகாங்கு மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.
# இராய்ப்பூர் நகரம் மேற்கு சட்டமன்றத் தொகுதி



**இராய்ப்பூர் நகரம் மேற்கு சட்டமன்றத் தொகுதி** *(Raipur City West Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. இது ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | இராசேசு முனாட் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | விகாசு உபாத்யாய் | இந்திய தேசிய காங்கிரசு</br> |  |
| 2023 | இராசேசு முனாட் | பாரதிய ஜனதா கட்சி</br> |  |

## தேர்தல் முடிவுகள்
### 2023
# இராய்ப்பூர் நகரம் வடக்கு சட்டமன்றத் தொகுதி



**இராய்ப்பூர் நகரம் வடக்கு சட்டமன்றத் தொகுதி** *(Raipur City North Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. இது ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2008 | குல்தீப் சிங் சுனேசே | இந்திய தேசிய காங்கிரசு</br> |
| 2013 | சிறிசந்த் சுந்தரானி | பாரதிய ஜனதா கட்சி</br> |
| 2018 | குல்தீப் சிங் சுனேசே | இந்திய தேசிய காங்கிரசு</br> |
| 2023 | புரந்தர் மிசுரா | பாரதிய ஜனதா கட்சி</br> |

## தேர்தல் முடிவுகள்
### 2023
# பட்டம் (திருவனந்தபுரம்)


**பட்டம்** (*Pattom*) என்பது கேரளத்தின் திருவனந்தபுரம் நகரத்தின் நெரிசலான ஒரு வணிகப் பகுதியாகும். இது தம்பனூரின் மையத்திலிருந்து சுமார் 4 கிலோமீட்டர் வடக்கே அமைந்துள்ளது. பட்டம் பெரும்பாலும் குடியிருப்புப் பகுதியாகும். கேரள மாநிலத்தின் சில முக்கியமான நிருவாக அலுவலகங்கள் மற்றும் சில வணிக வளாகங்களும் இங்கு உள்ளன. இங்கு கேரள பொது சேவை ஆணையம், கேரள மாநில திட்டமிடல் வாரியம், இந்திய ஆயுள் காப்பீட்டுக் கழகம், திருவனந்தபுரம் பிரதேச அலுவலகம், எல்ஐசி வீட்டுவசதி நிதி லிமிடெட், மாநில வள மையம், மாவட்ட ஊராட்சி தலைமையகம், தீயணைப்பு மற்றும் மீட்புத் துறை தலைமையகம், கேரள கூட்டுறவு பால் சந்தைப்படுத்தல் கூட்டமைப்பு (மில்மா), ஊழியர் வருங்கால வைப்பு நிதி பிராந்திய அலுவலகம் மற்றும் கேரள மாநில மின்சார வாரியம் ஆகியவற்றின் அலுவலகங்களைக் கொண்டுள்ளது. மேலும் போக்குவரத்து காவல்துறை மற்றும் தொலைத்தொடர்புத் துறை, கேரள அறிவியல், தொழில்நுட்பம் மற்றும் சுற்றுச்சூழல் தலைமையகம் (சாஸ்திர பவன்) ஆகியவற்றின் அலுவலகங்களும் பட்டத்தில் அமைந்துள்ளன.  

திருவனந்தபுரம் மத்திய பேருந்து நிலையம் மற்றும் கிழக்குக் கோட்டையில் உள்ள நகர பேருந்து நிலையம் ஆகியவற்றிற்குச் செல்லும் பேருந்துகளுக்கு பட்டம் ஒரு முக்கிய நிறுத்தமாகும். இது திருவனந்தபுரத்தில் மிகவும் பரபரப்பான சந்திப்புகளில் ஒன்றாகவும், வட கேரளத்திற்குச் செல்லும் தேசிய நெடுஞ்சாலை 66 மற்றும் கௌடியர் அரண்மனைக்குச் செல்லும் சாலை உட்பட நான்கு சாலைகளின் சந்திப்புப் புள்ளியாகவும் உள்ளது. சங்குமுகத்தில் உள்ள திருவனந்தபுரம் பன்னாட்டு வானூர்தி நிலையம் 7 கி.மீ (4.3 மைல்) தொலைவிலும், திருவனந்தபுரம் மத்திய தொடருந்து நிலையம் 4 கி.மீ (2.5 மைல்) தொலைவிலும் உள்ளது.  

பட்டம் குறிப்பிடத்தக்க கிறிஸ்தவ சமூகத்தின் தாயகமாகும். சிரோ-மலங்கரா கத்தோலிக்க திருச்சபையின் தலைவரான பசேலியோஸ் கிளேமிஸ் பாவா பட்டத்தில் உள்ள செயிண்ட் மேரி கதீட்ரலின் பேராயராகப் பணியாற்றியவர்.  

## குறிப்பிடத்தக்க மக்கள்

- பட்டம் தாணு பிள்ளை : 1960 முதல் 1962 வரை கேரளத்தின் முதலமைச்சராக இருந்தவர்.
- பட்டம் சதன் : திரைப்பட நடிகர்.
- டியான் ஜோசி ஷைன்

## படத்தொகுப்பு
# திருவல்லிக்கேணி தொடருந்து நிலையம்


**திருவல்லிக்கேணி தொடருந்து நிலையம்** (Thiruvallikeni railway station) என்பது சென்னை பறக்கும் தொடருந்து திட்டப் பாதையில் உள்ள ஒரு தொடருந்து நிலையமாகும். இந்நிலையம் சென்னையில் மெரினாக் கடற்கரையில் சென்னைப் பல்கலைக்கழக மெரினா வளாகத்தின் அருகே அமைந்துள்ளது. இது திருவல்லிக்கேணிக்கு அருகில் உள்ள பகுதிக்கு சேவையாற்றும் நிலையமாகும்.  

## வரலாறு
சென்னை பறக்கும் தொடருந்து திட்ட வலையமைப்பின் முதல் கட்டத்தின் ஒரு பகுதியாக 1997 அக்டோபர் 19 அன்று திருவல்லிக்கேணி தொடருந்து நிலையம் திறக்கப்பட்டது.  

## அமைப்பு
இந்த நிலையம் பக்கிங்காம் கால்வாயின் கிழக்குக் கரையில் உயர்த்தப்பட்டு கட்டப்பட்டுள்ளது. நிலைய கட்டிடம் அதன் அடித்தளத்தில் 940 சதுர மீட்டர் வாகன நிறுத்துமிடத்தைக் கொண்டுள்ளது, இது பெரும்பாலும் பயன்படுத்தப்படவில்லை  

### நிலைய தளவமைப்பு

| **L1** | Mezzanine | கட்டணக் கட்டுப்பாடு, நிலைய சீட்டு சாளரம், தானியங்கி பயணச்சீட்டு விற்பனை இயந்திரங்கள் |
| --- | --- | --- |
| **L2** | கதவுகள் இடதுபுறம் திறக்கும் </small> |  |
| <span style=color:#>**நடைமேடை 2**
**வடக்கு நோக்கி**</span> | Towards →
<small>**அடுத்த நிலையம்** </small> |  |
| <span style=color:#>**நடைமேடை1**
**தெற்கு நோக்கி**</span> | Towards ← வேளச்சேரி
<small>**அடுத்த நிலையம்**
*(எதிர்கால விரிவாக்கம்**** railway station in the near future)*</small> |  |
| கதவுகள் இடதுபுறம் திறக்கும் </small> |  |  |
| **L2** |  |  |

## சேவைகளும் தொடர்புகளும்

வேளச்சேரி செல்லும் வழித்தடத்தில் கலங்கரை விளக்கம் தொடருந்து நிலையம் ஆறாவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய பதிமூன்றாவது நிலையமாகும்.  

## துணை நிலையம்
# பக்க நடைமேடை


**பக்க நடைமேடை** (*Side platform*) அல்லது ஒரு பக்க தளம் (ஒரு **விளிம்பு தளம்** என்றும் அழைக்கப்படுகிறது) அல்லது ஒற்றை முகத் தளம் என்பது ஒரு தொடருந்து நிலையம், டிராம் நிறுத்தம் அல்லது போக்குவரத்து பாதையில் ஒன்று அல்லது அதற்கு மேற்பட்ட தொடருந்து தடங்கள் அல்லது வழிகாட்டிகளின் பக்கத்தில் நிலைநிறுத்தப்பட்ட ஒரு தளமாகும். பயணத்தின் ஒவ்வொரு திசையிலும் ஒன்று என இரட்டை பக்க தளங்களைக் கொண்ட ஒரு நிலையம், இரட்டை பாதை தொடருந்து பாதைகளுக்கு பயன்படுத்தப்படும் வகையிலான அடிப்படை வடிவமைப்பாகும் (உதாரணமாக, தடங்களுக்கு இடையில் ஒரு தளம் இருக்கும் தீவு தளத்திற்கு மாறாக). ஒரு தீவு மேடையினை ஒப்பிடும்போது பக்க தளங்கள் நிலையத்திற்கு ஒரு பரந்தீவு மேடை தடத்தை ஏற்படுத்தக்கூடும். இங்கு ஒரு அகல மேடையை இரு தடங்களையும் பயன்படுத்தி பகிர்ந்து கொள்ள முடியும்.  

சில நிலையங்களில், மாற்று மேடையில் பாதுகாப்பான அணுகலை அனுமதிக்க இரண்டு பக்க தளங்களும் ஒரு நடைபாதை பாலம் அல்லது சுரங்கப்பாதை மூலம் இணைக்கப்பட்டுள்ளன. ஒரு இணைப் பக்க தளங்கள் பெரும்பாலும் இரட்டை-தட பாதையில் அமைக்கப்படும். அதே வேளையில், ஒரு பக்க தளம் பொதுவாக போதுமானது (தொடருந்துகளில் பொதுவாக ஒரு பக்கத்திலிருந்து மட்டுமே அணுகப்படுகிறது).  

## தளவமைவு

நிலையம் ஒரு லெவல் கிராசிங்கிற்கு அருகில் இருக்கும் இடத்தில் (கிரேடு கிராசிங்கிற்கு) நடைமேடைகள் குறுக்குத் தடத்தின் ஒரே பக்கத்தில் இருக்கலாம் அல்லது மாற்றாக இரண்டு வழிகளில் ஒன்றில் மாறலாம். 'அருகிலுள்ள தளங்கள்' உள்ளமைவுடன், ஒவ்வொரு தளமும் குறுக்குவெட்டுக்கு முன் தோன்றும் மற்றும் 'தொலைதூர பக்க தளங்களுடன்' இவை குறுக்குவெட்டிற்குப் பிறகு நிலைநிறுத்தப்படுகின்றன.  

சில சூழ்நிலைகளில், ஒரு பக்க தளத்தை ஒரே நேரத்தில் பல வாகனங்களால் சேவை செய்ய முடியும். இதன் நீளத்துடன் நடுப்பாதையில் அணுக அனுமதிக்கும் வகையில் ஒரு கத்தரிக்கோல் போலக் கடக்கிறது.  

பெரிய நிலையங்கள் இடையில் பல தீவு தளங்களுடன் இரண்டு பக்க தளங்களைக் கொண்டிருக்கலாம். சில எசுபானிய தீர்வு வடிவத்தில் உள்ளன. இதில் இரண்டு பக்க தளங்களுக்கு இடையில் ஒரு தீவு தளம், இரண்டு தடங்களுக்கும் சேவை செய்கின்றது.  

சில சூழ்நிலைகளில், ஒரு பக்க தளம் மற்றொன்றுடன் (ரைட் எசுப்ளேனேட் போல பயன்படுத்தப்படாத பக்க தளம்) பயன்பாட்டில் இருக்கலாம்.  

## படங்கள்
# மக்னீசியம் டாரேட்டு



**மக்னீசியம் டாரேட்டு** (*Magnesium taurate*) என்பது C<sub>4</sub>H<sub>12</sub>MgN<sub>2</sub>O<sub>6</sub>S<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். மக்னீசியம் இருடாரேட்டு, மக்னீசியம் இருடாரினேட்டு என்ற பெயர்களாலும் இச்சேர்மம் அறியப்படுகிறது. மக்னீசியம் டாரேட்டு டாரின் என்ற அமினோ அமிலத்தின் மக்னீசியம் உப்பாகவும் ஒரு கனிம நிரப்பியாகும் கருதப்படுகிறது.  

நிறை அடிப்படையில் தோராயமாக 8.9% தனிம மக்னீசியம் இச்சேர்மத்தில் இருக்கும். இதன்படி, 1121 மி.கி மக்னீசியம் டாரேட்டில் 100 மி.கி மக்னீசியம் காணப்படுகிறது.  

## பாதுகாப்பு
மக்னீசியம் டாரேட்டு உடலில் உறிஞ்சப்படுவதற்கு முன்பு பிரிந்து செல்லும் என்று எதிர்பார்க்கப்படுவதால், மக்னீசியம் மற்றும் டாரின் பற்றிய பாதுகாப்புத் தரவைப் பயன்படுத்தி மக்னீசியம் டாரேட்டின் பாதுகாப்பை மதிப்பிடலாம். டாரேட்டுக்கான தோராயமான அளவைப் பயன்படுத்தினால் மக்னீசியம் டாரேட்டு என்றால் 3.3 கிராம்/நாள் என்ற வரம்பும் அல்லது மாற்றாக டாரேட்டைப் போலவே தனிம மக்னீசியம் என்றால் 300 மி.கி/நாள் என்ற வரம்பும் கிடைக்கும்.
# கரலா ஆறு

**கரலா ஆறு** (*Karala River*) என்பது இந்திய மாநிலமான மேற்கு வங்காளத்தின் இயல்பைகுரி மாவட்டத்தில் பாயும் ஓர் ஆறாகும். இது தீசுட்டா ஆற்றின் துணை ஆறாகும்.  

இயல்பைகுரியின் நுரையீரல் என்றும் இலண்டனின் தேம்சு நதியுடன் ஒப்பிடப்பட்டும் உள்ளூர் மக்களால் போற்றப்படும் கரலா ஆறு மாசுபடுவது முக்கிய பிரச்சினையாக மாறியுள்ளது. 48 வடிகால்களில் இருந்து வெளியேறும் கழிவுநீர், தின் பசார் சந்தை போன்ற பகுதிகளிலிருந்து வரும் குப்பைகளுடன் சேர்ந்து, நேரடியாக கரலா ஆற்றில் பாய்கிறது. இதனால் ஆற்றின் சுற்றுச்சூழல் அமைப்பு கடுமையாக சீர்குலைகிறது. சுற்றுச்சூழல் ஆர்வலர்கள் மற்றும் குடிமக்களால் கவலைகள் எழுப்பப்பட்டுள்ளன. மத்திய மாசுக் கட்டுப்பாட்டு வாரியமும் கரலாவை வங்காளத்தின் 17 மிகவும் மாசுபட்ட ஆறுகளில் ஒன்றாக பட்டியலிட்டுள்ளது.  

மேற்கு வங்க நகர்ப்புற மேம்பாடு மற்றும் நகராட்சி விவகாரத் துறை, இயல்பைகுரி நகராட்சிப் பகுதி வழியாகப் பாயும் கரலா ஆற்றின் மாசுபாட்டை நிவர்த்தி செய்வதற்கான திட்டங்களை செயற்படுத்தி வருகிறது. ஆற்றின் நீரை சுத்தமாக வைத்திருக்கும் நோக்கில் நகரின் கழிவுநீரை முன்மொழியப்பட்ட கழிவுநீர் சுத்திகரிப்பு நிலையத்திற்கு மாற்றும் திட்டம் இத்திட்டத்தின் முக்கிய அம்சமாகும்.
# குலிக்கு ஆறு



**குலிக்கு ஆறு** (*Kulik River*) என்பது இந்திய மாநிலங்களான மேற்கு வங்களம், பீகாரிலும் வங்காளதேசத்தின் ரங்க்பூர் கோட்டம் வழியாகவும் பாயும் ஓர் எல்லை தாண்டிய ஆறாகும்.  

## இந்தியா
குலிக்கு ஆறு மேற்கு வங்காளத்தில் வடக்கு தினாச்பூர் மாவட்டம் வழியாக செல்கிறது. இந்த ஆற்றைச் சுற்றி ஒரு பறவை சரணாலயம் உள்ளது. 2017 ஆம் ஆண்டில், ஆற்றில் வெள்ளப்பெருக்கு ஏற்பட்டு மூன்று பேர் இறந்தனர். சட்டவிரோதமாக கழிவுகளை கொட்டுவதாலும், ஆற்றின் அருகே நிலத்தை அபகரிப்பதாலும் ஆறு பெருமளவு சுருங்கிவிட்டது. மேற்கு வங்க அரசு ஆற்றைப் புதுப்பிக்க முயற்சித்து வருகிறது. தாகுர்காவன் மக்கள் வங்காளதேச அரசாங்கத்திடம் குலிக்கு ஆற்றின் மீது ஒரு பாலம் கட்ட வேண்டும் என்று கோரி வருகின்றனர். இராசா டோன்கோநாத்து அரண்மனை குலிக்கு ஆற்றின் கரையில் அமைந்துள்ளது.
# இராய்ப்பூர் தெற்கு சட்டமன்றத் தொகுதி



**இராய்ப்பூர் தெற்கு சட்டமன்றத் தொகுதி** *(Raipur City South Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. இது ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | பிரிச்மோகன் அகர்வால் | rowspan=4 | பாரதிய ஜனதா கட்சி</br> |
| 2013 |  |  |  |
| 2018 |  |  |  |
| 2023 | சுனில் குமார் சோனி |  |  |

## தேர்தல் முடிவுகள்
### 2023
# ஆரங்க் சட்டமன்றத் தொகுதி



**ஆரங்க் சட்டமன்றத் தொகுதி** *(Arang Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. ஆரங்க், ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2003 | சஞ்சய் திதி | பாரதிய ஜனதா கட்சி</br> |
| 2008 | குரு ருத்ர குமார் | இந்திய தேசிய காங்கிரசு</br> |
| 2013 | நவீன் மார்கண்டே | பாரதிய ஜனதா கட்சி</br> |
| 2018 | சிவ்குமார் தகாரியா | இந்திய தேசிய காங்கிரசு</br> |
| 2013 | குரு குசுவந்த் சாகேப் | பாரதிய ஜனதா கட்சி</br> |

## தேர்தல் முடிவுகள்
### 2023
# மகோமெது சுண்டெலி



**மகோமெது சுண்டெலி** (*Mahomet mouse*) என்பது *முரிடே* குடும்பத்தைச் சேர்ந்த கொறித்துண்ணியின் சிற்றினமாகும். இது எத்தியோப்பியா, கென்யா, உகாண்டா போன்ற நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள், மிதவெப்ப மண்டல அல்லது வெப்பமண்டலம் உயர் உயர புதர் நிலங்கள் ஆகும். இது வாழ்விட இழப்பால் அச்சுறுத்தப்படுகிறது.  

## பெயரிடல்
1896ஆம் ஆண்டில் மகோமெது சுண்டெலி, சாமுவேல் என். ரோட்சு என்பவரால் விவரிக்கப்பட்டது. இவர் எத்தியோப்பியாவின் சேக் மகோமெத்தின் நினைவாகச் சிற்றினத்திற்கு பெயரிட்டார். இங்கு இது ஏ. டொனால்ட்சன் சுமித் என்பவரால் சேகரிக்கப்பட்டது.
# பைரோமைசு


**பைரோமைசு** (*Pyromys*) என்பது *மசு* பேரினத்தின் கீழ் உள்ள துணைப்பேரினமாகும். இந்த துணைப்பேரினச் சிற்றினங்கள் தெற்காசியா, தென்கிழக்கு ஆசியாவின் சில பகுதிகளில் மட்டுமே காணப்படுகின்றன.  

## சிற்றினக்கள்
- இலங்கை முள்ளெலி, *மசு பெர்னாண்டோனி* (இலங்கை)
- பிலிப்சு சுண்டெலி, *மசு பிலிப்சி* (தென்மேற்கு இந்தியா)
- தட்டமுடி சுண்டெலி, *மசு பிளாட்டித்ரிக்சு* (இந்தியா)
- பாறை சுண்டெலி, *மசு சாக்சிகோலா* (தெற்கு பாக்கித்தான், தெற்கு நேபாளம், இந்தியா)
- சார்ட்ரிட்ஜ் சுண்டெலி, *மசு சார்ட்ரிட்ஜ்* (மியான்மர் முதல் தென்மேற்கு கம்போடியா மற்றும் வடமேற்கு வியட்நாம் வரை)
# சிந்தாதிரிப்பேட்டை தொடருந்து நிலையம்



**சிந்தாதிரிப்பேட்டை தொடருந்து நிலையம்** (Chintadripet railway station) என்பது சென்னை பறக்கும் தொடருந்து திட்டப் பாதையில் உள்ள ஒரு தொடருந்து நிலையமாகும். இது நவம்பர் 1995இல் திறக்கப்பட்டது. இந்த நிலைய ஓமாந்தூரார் அரசு மருத்துவக் கல்லூரிக்கு எதிரே அருணாச்சலா தெருவை ஒட்டிய கூவம் ஆற்றின் கரையில் கட்டப்பட்டுள்ளது. இந்த நிலையம் சென்னை மெட்ரோவின் அரசினர் தோட்ட மெட்ரோ நிலையத்துடன் இணைக்கப்பட்டுள்ளது. இந்த தொடருந்து நிலையக் கட்டிடம் அதன் கீழ் மட்டத்தில் 1150 சதுர மீட்டர் வாகன நிறுத்துமிட வசதியுடன் உள்ளது.  

## வரலாறு
சென்னை பறக்கும் தொடருந்து திட்ட வலையமைப்பின் முதல் கட்டத்தின் ஒரு பகுதியாக 1995 நவம்பர் மாதம் திறக்கப்பட்டது.  

## அமைப்பு
1998ஆம் ஆண்டில், சென்னை பறக்கும் தொடருந்துத் திட்டத்தின் மின் தேவையைப் பூர்த்தி செய்வதற்காக நிலையத்தில் ஒரு இழுவை துணை நிலையம் நிறுவப்பட்டது. தமிழ்நாடு மின்சார வாரியத்தின் விதிமுறைகளின்படி, குறைந்தபட்ச மாதாந்திர கட்டணங்கள் ஒரு மாதத்தில் உண்மையில் பதிவு செய்யப்பட்ட தேவையின் அடிப்படையில் அல்லது ஒப்பந்த தேவையின் 90 சதவீதம், இதில் எது அதிகமாக இருந்தாலும் அதன் அடிப்படையில் இருக்க வேண்டும். இந்த துணை நிலையத்திற்கான சுருக்கப்பட்ட தேவை முதலில் 5,200 கி.வாட் ஆக நிர்ணயிக்கப்பட்டது. பின்னர் இது பிப்ரவரி 1999 முதல் 2,500 கி.வாட் ஆக குறைக்கப்பட்டது.  

### நிலைய தளவமைப்பு

| **L1** | இடைமாடி | கட்டணக் கட்டுப்பாடு, நிலைய சீட்டு சாளரம், தானியங்கி பயணச்சீட்டு விற்பனை இயந்திரங்கள் |
| --- | --- | --- |
| **L2** | கதவுகள் இடதுபுறம் திறக்கும் </small> |  |
| <span style=color:#>**நடைமேடை 2**
**வடக்கு நோக்கி**</span> | → நோக்கி
<small>**அடுத்த நிலையம்** </small> |  |
| <span style=color:#>**நடைமேடை1**
**தெற்கு நோக்கி**</span> | ← வேளச்சேரி நோக்கி
<small>**அடுத்த நிலையம்**
*(எதிர்கால விரிவாக்கம்** ** விரைவில் இணைக்கப்பட உள்ள தொடருந்து நிலையம்)*</small> |  |
| கதவுகள் இடதுபுறம் திறக்கும் </small> |  |  |
| **L2** |  |  |

## சேவைகளும் தொடர்புகளும்
வேளச்சேரி செல்லும் வழித்தடத்தில் கலங்கரை சிந்தாதிரிப்பேட்டை தொடருந்து நிலையம் நான்காவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய பதினைந்தாவது நிலையமாகும்.  

## படங்கள்
# சின்னம்பேடு



**சிறுவாபுரி** என்றும் **சின்னம்பேடு** என்றும் அழைக்கப்படும் புறநகர்ப் பகுதியானது, இந்தியாவின் தமிழ்நாடு மாநிலத்தில் திருவள்ளூர் மாவட்டத்தின் பொன்னேரி வட்டத்தில் அமைந்துள்ளது.  
## அமைவிடம்
சின்னம்பேடு, கடல் மட்டத்திலிருந்து சுமார் 35.32 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

## விவரங்கள்
  - சின்னம்பேடு ஊரின் அஞ்சல் குறியீட்டு எண் 601206 ஆகும்.

  - சின்னம்பேடு ஊரில் பாலசுப்பிரமணியர் கோயில் என்ற முருகன் கோயில் கட்டப்பட்டுள்ளது. இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

  - சின்னம்பேடு பகுதியானது, பொன்னேரி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.
# இலில்லியன் ஐச்லர் வாட்சன்


**லில்லியன் ஐச்லர் வாட்சன்** (*Lillian Eichler Watson*, 1901/1902 – சூன் 25, 1979) என்பவர் அமெரிக்கப் பெண் எழுத்தாளரும், அமெரிக்க விளம்பர எழுத்தாளரும் ஆவார். வட அமெரிக்காவில் 'எடிக்வெட்' (etiquette) என்ற சிறந்த விற்பனையான புத்தகங்களின் ஆசிரியரும் ஆவார். 1921 ஆம் ஆண்டில் வெளியிடப்பட்ட இவரது முதல் புத்தகமான "புக் ஆஃப் எடிக்வெட்" (Book of Etiquette), அதற்காக அவர் விளம்பர பிரச்சாரத்தை உருவாக்கினார். அதனால் அந்நூலும், அதற்கு அடுத்த அதைத் தொடர்ந்து பல புதுப்பிக்கப்பட்ட தொகுதிகளும், பிற புத்தகங்களையும் எழுதி வெளியிட்டார். 1928 ஆம் மருத்துவர் ஒருவரை திருமணம் செய்து இரண்டு குழந்தைகளுக்கு தாயும் ஆனார். 1941 ஆம் ஆண்டு கணவருடன் சேர்ந்து 20 அறைகள் கொண்ட மாளிகையைக் கட்டினார்.  

*லைட் பிரம் மெனி லேம்சு* (*Light From Many Lamps* (1951)) என்ற புத்தகம், அப்துல் கலாம் விரும்பிய நூல்களுள் ஒன்றாகும். இந்நூலை ஐம்பது தடவைக்கும் மேலாகப் படிக்கப்பட்டதாக, பல மேடைகளில் அவரே கூறியுள்ளார்.
# சென்னை பூங்கா நகர் தொடருந்து நிலையம்



**சென்னை பூங்கா நகர் தொடருந்து நிலையம்** (*Chennai Park Town railway station*) என்பது சென்னை பறக்கும் தொடருந்து திட்டப் பாதையில் உள்ள ஒரு தொடருந்து நிலையமாகும். பல்லவன் சாலைக்கு சற்று கிழக்கேயும், சென்னை பூங்கா நகர் சுற்றுப்புறத்தில் உள்ள இராசிவ் காந்தி அரசு பொது மருத்துவமனைக்குத் தெற்கிலும் அமைந்துள்ள இந்த நிலையம் பிரத்தியேகமாக சென்னை எம். ஆர். டி. எஸ். க்கு சேவை செய்கிறது. இந்த நிலையம் சென்னை புறநகர் ரயில்வேயின் சேவை நிலையமான சென்னை பூங்கா தொடருந்து நிலையத்தினை ஒட்டியுள்ளது. இது சென்னை மத்திய தொடருந்து நிலையத்திற்கு நடந்து செல்லும் தூரத்திலும் உள்ளது. நடந்து செல்லும் தூரத்திற்குள், சென்னை தொடருந்து நிலையத்தினை இணைக்க 1 கிமீ மேல்நோக்கிய பாதசாரி நடைபாதை திட்டமிடப்பட்டுள்ளது.  

## வரலாறு
சென்னை பறக்கும் தொடருந்து திட்ட வலையமைப்பின் முதல் கட்டத்தின் ஒரு பகுதியாக 1995ஆம் ஆண்டு நவம்பர் முதல் நாளன்றுத் திறக்கப்பட்டது.  

## அமைப்பு
சென்னை பறக்கும் தொடருந்துத் திட்டப் பாதையின் பெரும்பகுதிக்கு ஒரு உயரமான பாலத்திற்கு ஏற இங்குத் தொடங்குகிறது என்றாலும், நிலையம் தற்போது தரை மட்டத்தில் அமைந்துள்ளன. இந்த சென்னை பறக்கும் தொடருந்துத் திட்ட நிலையத்தில் ஒரு நிலை-மேடை, தெரு மட்டத்துடன் உள்ளது.  

### நிலைய தளவமைப்பு

## சேவைகளும் தொடர்புகளும்

| **பி.** | <small>பக்க நடைமேடை</small> |  |
| --- | --- | --- |
| - | <span style=color:#>**நடைமேடை 2**
**வடக்கு நோக்கி**</span> | Towards →
<small>**அடுத்த நிலையம்** </small> |
| <span style=color:#>**நடைமேடை1**
**தெற்கு நோக்கி**</span> | Towards ← வேளச்சேரி
<small>**அடுத்த நிலையம்**
*(எதிர்கால விரிவாக்கம்** ** விரைவில் இணைக்கப்பட உள்ள தொடருந்து நிலையம்)*</small> |  |
| <small>பக்க மேடை</small> |  |  |
| **பி.** |  |  |

## சேவைகள்
சென்னை பூங்கா நகர் தொடருந்து நிலையம் தற்போது வேளச்சேரி செல்லும் பாதையில் மூன்றாவது நிலையமாகும். வேளச்சேரியிலிருந்து சென்னை கடற்கரை நிலையத்தை நோக்கி பதினைந்தாவது நிலையம் இது.  

இந்த நிலையம் சென்னை பூங்கா நிலையத்திற்கு அருகில் உள்ளது. இது பல சென்னை புறநகர் இரயில் பாதைகளுக்கு சேவை செய்கிறது. மேலும், இது சென்னை மத்திய தொடருந்து நிலையம், சென்னை மத்திய மெட்ரோ நிலையத்துடன் இணைக்கப்பட்டுள்ளது.  

2012ஆம் ஆண்டு நிலவரப்படி, இந்த நிலையம் ஒரு நாளைக்கு சுமார் 30,000 பயணிகளைக் கையாளுகிறது. 2023ஆம் ஆண்டின் பிற்பகுதியில், எழும்பூர் மற்றும் கடற்கரை நிலையத்திற்கு இடையே புதிய நான்காவது பாதை அமைக்கும் பணிகள் நடைபெற்று வருவதால் இந்த நிலையம் புதுப்பிக்கப்பட்டு வருகிறது.  

## படங்கள்
# அபன்பூர் சட்டமன்றத் தொகுதி


**அபன்பூர் சட்டமன்றத் தொகுதி** *(Abhanpur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. அபன்பூர், ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | தனேந்திர சாகு | இந்திய தேசிய காங்கிரசு</br> |  |
| 2008 | சந்திரசேகர் சாகு | பாரதிய ஜனதா கட்சி</br> |  |
| 2013 | தனேந்திர சாகு | rowspan=2 | இந்திய தேசிய காங்கிரசு</br> |
| 2018 |  |  |  |
| 2023 | இந்திர குமார் சாகு | பாரதிய ஜனதா கட்சி</br> |  |

## தேர்தல் முடிவுகள்
### 2023
# இராசிம் சட்டமன்றத் தொகுதி



**இராசிம் சட்டமன்றத் தொகுதி** *(Rajim Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கரியாபந்து மாவட்டத்தில் அமைந்துள்ளது. இராசிம், மகாசமுந்து மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2003 | சந்துலால் சாகு | பாரதிய ஜனதா கட்சி</br> |
| 2008 | அமிதேசு சுக்ல் | இந்திய தேசிய காங்கிரசு</br> |
| 2013 | சந்தோசு உபாத்யாய் | பாரதிய ஜனதா கட்சி</br> |
| 2018 | அமிதேசு சுக்லா | இந்திய தேசிய காங்கிரசு</br> |
| 2023 | பாரதிய ஜனதா கட்சி</br> |  |

## தேர்தல் முடிவுகள்
### 2023
# பிந்த்ராவாகர் சட்டமன்றத் தொகுதி



**பிந்த்ராவாகர் சட்டமன்றத் தொகுதி** *(Bindrawagarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கரியாபந்து மாவட்டத்தில் அமைந்துள்ளது. பிந்த்ராவாகர். மகாசமுந்து மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# அகூ ஆறு



**அகூ ஆறு** (*Ahu River*) என்பது இந்தியாவின் மத்தியப் பிரதேச மாநிலத்தில் பாயும் ஓர் ஆறாகும். அகர் மால்வா மாவட்டத்தில் உள்ள அகர் தாலுகாவின் தோங்க்ரா மலையிலிருந்து அகூ ஆறு தனது பயணத்தைத் தொடங்குகிறது. மாவட்டத்தின் வடமேற்கு எல்லை வழியாகப் பாய்ந்து, இராசத்தானின் இயலாவர் மாவட்டத்துடன் இயற்கையான எல்லையை உருவாக்குகிறது. காளி சிந்து ஆற்றுடன் இணைவதற்கு முன்பு நிலப்பரப்பின் வழியாகச் செல்லும் ஆற்றின் பாதை அதன் வளைந்து செல்லும் பாதையால் வகைப்படுத்தப்படுகிறது.  

## துணையாறுகள்
அகூ ஆறு ஒப்பீட்டளவில் சிறியதாகும். இதற்கு சொந்தமாக பெரிய துணை நதிகள் இல்லை. காளி சிந்து நதிக்கு பங்களிப்பாளராக அதன் பங்களிப்பில் இதன் முக்கியத்துவம் உள்ளது.
# தீல் ஆறு



**தீல் ஆறு** (*Deel River*) என்பது இந்தியாவின் இராசத்தான் மாநிலத்தில் பாயும் ஓர் ஆறாகும். தோங்கு மாவட்டத்தின் பௌலி கிராமத்தில் உள்ள சமவெளியில் இந்த ஆறு தோன்றுகிறது. செய்ப்பூர், தோங்கு மற்றும் சவாய் மாதோபூர் மாவட்டங்கள் வழியாக வடக்கிலிருந்து தெற்காகப் பாய்கிறது.
# சிலாங்கூர் மாநிலப் பண்



**டூலி யாங் மகா மூலியா** (ஆங்கிலம்: *(Your Royal Highness)*; மலாய்: *(Duli Yang Maha Mulia)*; ஜாவி: دولي يڠ مها موليا) என்பது மலேசியா, சிலாங்கூர் மாநிலத்தின் மாநிலப் பாடல் ஆகும். இந்தப் பாடல் 1967-இல் மாநிலப் பாடலாக ஏற்றுக்கொள்ளப்பட்டது. பாடல் வரிகளை எழுதியவர் எவர் எனத் தெரியவில்லை.  

இந்தப் பாடலுக்கு சைபுல் சைபுல் பாரி என்பவர் இசையமைத்துள்ளார். இவர் மலாக்கா மாநிலப் பாடலான மலாக்கா மாஜு ஜெயா என்ற பாடலுக்கான வரிகளை எழுதி இசையும் அமைத்துள்ளார்.  

## பாடல் வரிகள்
| Duli Yang Maha Mulia |  |  |  |
| --- | --- | --- | --- |
| <poem>உங்கள் அரச மாட்சிமை
உங்கள் அரியணையில் பாதுகாப்பு
அல்லா உங்களுக்கு நீண்ட ஆயுளை வழங்குவாராக
மக்கள் உங்களிடம் ஆசி கேட்கிறார்கள்
உங்களிடமிருந்து, உயர்மாட்சிமை
என்றென்றும் அதிர்ஷ்டசாலி
அமைதியும் சாந்தமும்
உங்கள் அரச மாட்சிமை.</poem> | <poem>Duli Yang Maha Mulia
Selamat di atas takhta
ALLAH lanjutkan usia Tuanku
Rakyat mohon restu bawah Duli Tuanku
Bahagia selama-lamanya
Aman dan sentosa
Duli Yang Maha Mulia.</poem> | <poem>Your Royal Highness
Safe on Your throne
May ALLAH grant you long life
The people ask for blessings
From you, The Highness
Forever fortunate
Peaceful and serene
Your Royal Highness.</poem> | } |

## மேற்கோள்
# திருமயிலை தொடருந்து நிலையம்



**திருமயிலை தொடருந்து நிலையம்** (*Thirumayilai railway station*) அல்லது மைலாப்பூர் தொடருந்து நிலையம் என்பது சென்னை பறக்கும் தொடருந்து திட்ட வழித்தடத்தில் உள்ள ஒரு தொடருந்து நிலையமாகும். இது 1997ஆம் ஆண்டில் தொடங்கப்பட்டது. இது சென்னை பறக்கும் தொடருந்து திட்டத்தின் முதல் கட்டத்தில் நிறைவு செய்யப்பட்டது. இந்த நிலையம் பக்கிங்காம் கால்வாயின் கரையில் அமைந்துள்ளது. லசு முனையத்திற்கு அருகிலுள்ள இராமகிருஷ்ணா மடத்துச் சாலையிலிருந்து இந்நிலையத்தினை அணுகலாம். ரயில் விகாஸ் நிகாம் லிமிடெட் (ஆர். வி. என். எல்) அலுவலகம் மற்றும் தெற்கு ரயில்வேயின் கணினிமயமாக்கப்பட்ட பயணச்சீட்டு முன்பதிவு மையம் ஆகியவையும் இந்த நிலைய கட்டிடத்தில் உள்ளன. நிலைய கட்டிடம் இதன் அடித்தளத்தில் 1050 சதுர மீட்டர் வாகன நிறுத்துமிடத்துடன் உள்ளது.  
இந்த நிலையம் கடல் மட்டத்திலிருந்து சுமார் 13.540 மீட்டர் தொலைவில் உள்ளது.  

## நிலைய அமைப்பு

| **எல்1** | இடைமாடி | கட்டணக் கட்டுப்பாடு, நிலைய பயணச்சீட்டு மாடம், தானியங்கி பயணச்சீட்டு விற்பனை இயந்திரங்கள் |
| --- | --- | --- |
| **எல்2** | <small>பக்க நடைமேடை</small> |  |
| <span><span data-segmentid="262">**நடைமேடை 2**
**வடக்கு நோக்கி**</span></span> | சென்னைக் கடற்கரை நோக்கி <small>அடுத்த நிலையம்-முண்டகக்கண்ணியம்மன் கோயில்</small> |  |
| <span><span data-segmentid="265">**நடைமேடை 1**
**தெற்கு நோக்கி**</span></span> | வேளச்சேரி நோக்கி<small>அடுத்த நிலையம்-மந்தைவெளி (எதிர்காலத்தில் பரங்கிமலை நிலையத்திற்கு மேலும் நீட்டிக்கப்படும்)</small> |  |
| <small>பக்க மேடை</small> |  |  |
| **எல்2** |  |  |

## வளர்ச்சி
செப்டம்பர் 2013இல், இந்திய ரயில்வே உணவு மற்றும் சுற்றுலா கழகம் (ஐ. ஆர். சி. டி. சி) திருவன்மியூர், வேளச்சேரி ஆகிய இரண்டு நிலையங்களுடன் இந்த நிலையத்தில் உணவு வளாகத்தை அமைப்பதற்கான விலைப்புள்ளிகளை கோரியது.
# மந்தைவெளி தொடருந்து நிலையம்



**மந்தைவெளி தொடருந்து நிலையம்** (*Mandaveli railway station*) என்பது சென்னை பறக்கும் தொடருந்து திட்ட வழித்தடத்தில் உள்ள ஒரு தொடருந்து நிலையமாகும். இது 2004ஆம் ஆண்டில் தொடங்கப்பட்டது. மந்தைவெளியில் வெங்கடகிருஷ்ணா சாலையின் குறுக்கே அமைந்துள்ள இது பிரத்தியேகமாக சென்னை பறக்கும் தொடருந்துத் திட்டத்தில் சேவை செய்யும் நிலையமாகும்.  

## வரலாறு
சென்னை பறக்கும் தொடருந்துத் திட்டத்தின் வலையமைப்பில் இரண்டாம் கட்டத்தின் ஒரு பகுதியாக மந்தைவேலி நிலையம் 26 சனவரி 2004 அன்று திறக்கப்பட்டது.  

## நிலைய தளவமைப்பு

மந்தைவெளி தொடருந்து நிலையம் உயர்த்தப்பட்டு பக்கிங்காம் கால்வாயின் இரு கரைகளையும் உள்ளடக்கியதாக கட்டப்பட்டுள்ளது. இந்த நிலையத்தில் இரண்டு பக்க நடைமேடைகள் உள்ளன. நடைமேடை ஒவ்வொன்றும் 280 மீட்டர் நீளம் கொண்டவை. நிலைய கட்டிடம் அதன் அடித்தளத்தில் 1,900 சதுர மீட்டர் வாகன நிறுத்துமிடத்தினைக் கொண்டுள்ளது.  
| **எல்1** | இடைமாடி | கட்டணக் கட்டுப்பாடு, நிலைய பயணச்சீட்டு நிலையங்கள், தானியங்கி பயணச்சீட்டு விற்பனை இயந்திரங்கள் |
| --- | --- | --- |
| **எல்2** | <small>பக்க நடைமேடை</small> |  |
| <span><span data-segmentid="237">**நடைமேடை 2**
**வடக்கு நோக்கி**</span></span> | சென்னை கடற்கரை நோக்கி
<small>அடுத்த நிலையம்-</small> |  |
| <span><span data-segmentid="240">**நடைமேடை 1**
**தெற்கு நோக்கி**</span></span> | வேளச்சேரி நோக்கி
<small>அடுத்த நிலையம்-பசுமைவழிச் சாலை</small>
<small>* (விரைவில் பரங்கிமலை தொடருந்து நிலையத்திற்கு மேலும் நீட்டிக்கப்படும்) *</small> |  |
| <small>பக்க மேடை</small> |  |  |
| **எல்2** |  |  |

வேளச்சேரி செல்லும் இந்த வழித்தடத்திலும் வேளச்சேரியிலிருந்து திரும்பும் திசையிலும் ஒன்பதாவது நிலையமாக மந்தைவெளி தொடருந்து நிலையம் உள்ளது.
# யூரோசுகாப்டர்



**யூரோசுகாப்டர்** (*Euroscaptor*) என்பது *தால்பிடே* குடும்பத்தைச் சேர்ந்த பாலூட்டி பேரினமாகும். இப்பேரினச் சிற்றினங்கள், சீனா, தெற்கு மற்றும் தென்கிழக்கு ஆசியாவில் காணப்படுகின்றன. இது அக்டோபர் 2021 நிலவரப்படி பின்வரும் சிற்றினங்களைக் கொண்டுள்ளது.  

- பெரும் சீன சிற்றெலி, (*யூரோசுகாப்டர் கிராண்டிசு*)
- குளோசின் சிற்றெலி, (*யூரோசுகாப்டர் குளோசி*)
- குசுநெட்சோவின் சிற்றெலி, (*யூரோசுகாப்டர் கசுநெட்சோவி*)
- நீள மூக்கு சிற்றெலி, (*யூரோசுகாப்டர் லாங்கிரோ*, இசுட்ரிசு)
- மலேசிய சிற்றெலி, (*யூரோசுகாப்டர் மலையனுசு*)
- இமயமலை சிற்றெலி, (*யூரோசுகாப்டர் மைக்ருரசு*)
- நகோக் லின் சிற்றெலி, (*யூரோசுகாப்டர் நகோக்லின்ஹென்சிசு*)
- ஓர்லோவின் சிற்றெலி, (*யூரோசுகாப்டர் ஓர்லோவி*)
- சின்னப் பல் சிற்றெலி, (*யூரோசுகாப்டர் பார்விடென்சு*)
- வியட்நாமிய சிற்றெலி, (*யூரோசுகாப்டர் சுபனுரா*)
# உம்சுங்கு



**உம்சுங்கு** (*Umchung*) என்பது இந்தியாவின் சிக்கிம் மாநிலத்தில் உள்ள மேற்கு சிக்கிம் மாவட்டத்தில் இடம்பெற்றுள்ள ஒரு மக்கள் தொகை கணக்கெடுப்பு கிராமமாகும். 2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, உம்சுங்கு கிராமத்தில் மொத்தம் 2,035 பேர் இருந்தனர். இதில் 1,050 ஆண்களும் 985 பெண்களும் அடங்குவர்.
# அதல்வாரா கலன்



**அதல்வாரா கலன்** (*AdalwaraKalan*) என்பது இந்தியாவின் இராசத்தான் மாநிலத்தில் இருக்கும் சவாய் மாதோபூர் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, அதல்வாரா கலன் கிராமத்தின் மக்கள் தொகை 1914 ஆகும். இதில் 979 ஆண்களும் 935 பெண்களும் இருந்தனர். இந்த கிராமத்தில் 479 குடும்பங்கள் இருந்தன. மக்கள் தொகையில் 24.67% பேர் 6 வயதுக்குட்பட்டவர்கள். அதல்வாரா கலனின் கல்வியறிவு விகிதம் 56.13% ஆகும். இது இராசத்தானின் சராசரி கல்வியறிவு விகிதமான 66.11% என்பதைவிடக் குறைவாகும். இதில் ஆண்களின் கல்வியறிவு விகிதம் 76.97%, பெண்களின் கல்வியறிவு விகிதம் 34.17% ஆகும். இந்திய அரசியலமைப்பின் பஞ்சாயத்து ராச்சு சட்டத்தின்படி, சர்பஞ்சு கிராமத்தின் தலைவராக உள்ளார்.
# அல்டாப் ஊசைன் மசூம்தார்



**அல்டாப் ஊசைன் மசூம்தார்** (*AltafHussainMazumdar*) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தின் மேனாள் சட்ட மன்ற உறுப்பினரான இவர் அசாம் மாநிலத்தின் பர்கலா சட்டமன்றத் தொகுதியில் 1967,1983, 1985 ஆம் ஆண்டில் இந்திய தேசிய காங்கிரசு கட்சியின் வேட்பாளராகப் போட்டியிட்டு வெற்றிபெற்றார். 1983 ஆம் ஆண்டு அசாம் சட்டமன்றத் தேர்தலில் சனதா கட்சியின் உறுப்பினராக சோனாய் தொகுதியிலிருந்தும் இவர் தேர்ந்தெடுக்கப்பட்டார்.
# சுக்குநூறானது சிக்குறு

"**சுக்குநூறானது சிக்குறு**" என்ற பாடலானது ஜெயசிக்குறு வெற்றிச்சமரின் போது வெளிவந்த போரிலக்கியப் பாடலாகும். புதுவை இரத்தினதுரை எழுதிய இப்பாடலுக்கு தமிழீழ இசைக்குழுவின் இசையில் எஸ். ஜி. சாந்தன், ஜெயா சுகுமார் ஆகியோர் இணைந்து பாடியவர்கள். இப்பாடலானது "*ஜெயசிக்குறு பாடல்கள்*" என்னும் பாடல் தொகுப்பில் இடம்பெற்றது. இப்பாடல் நையாண்டித் தன்மையுடையதாக துள்ளிசை வடிவத்தில் அமைந்துள்ளது.  

## முழுப் பாடல்
<blockquote>  
பல்லவி</br></br>  
சுக்குநூறானது சிக்குறு - வந்து</br>  
சும்மா கிடந்து அது முக்குது</br>  
அக்குவேர் ஆணிவேரானது - ஜெய</br>  
சிக்குறு ஆடாமல் நிக்குது</br></br>  
அனுபல்லவி</br></br>  
புஞ்சிபண்டா தம்பி புஞ்சிபண்டா - வந்து</br>  
தேதி குறிக்கிறாயே புஞ்சிபண்டா</br>  
பன்னிரெண்டு மாதமாய் புஞ்சிபண்டா - என்ன</br>  
பண்ணுறாய் சொல்லடா புஞ்சிபண்டா</br></br>  
சரணம்</br></br>  
வன்னியை என்னென்று எண்ணினாய் - ரத்</br>  
வத்தையின் சொல்லையா நம்பினாய்</br>  
கண்டியின் வீதியில் ஏறினாய் - வந்து</br>  
காட்டுக்குள் ஏனடா சாகிறாய்</br></br>  
பாதை பிடித்தெங்கு போகப்போறாய் - புலி</br>  
பாயும் பொழுதெங்கு ஓடப்போறாய்</br>  
தேதி குறித்து யாழ்ப்பானம் போறோம் - வா</br>  
மீதி அடிதர அங்கு வாறோம்</br></br>  
பண்டாரவன்னியனின் தேசமடா - பிர</br>  
பாகரன் வாழ்கின்ற காலமடா</br>  
உன்னால் முடிந்தது ஒன்றுமில்லை - வன்னிக்</br>  
குள்ளே புகுந்தவர் வென்றதில்லை</br>  
</blockquote>
# சிகாவா சட்டமன்றத் தொகுதி


**சிகாவா சட்டமன்றத் தொகுதி** *(Sihawa Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது தம்தரி மாவட்டத்தில் அமைந்துள்ளது. சிகாவா, காங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | பிங்கி துருவ் | பாரதிய ஜனதா கட்சி</br> |  |
| 2008 | அம்பிகா மார்க்கம் | இந்திய தேசிய காங்கிரசு</br> |  |
| 2013 | சிரவன் மார்க்கம் | பாரதிய ஜனதா கட்சி</br> |  |
| 2018 | இலட்சுமி துருவ் | rowspan=2 | இந்திய தேசிய காங்கிரசு</br> |
| 2023 | அம்பிகா மார்க்கம் |  |  |

## தேர்தல் முடிவுகள்
### 2023
# சிவப்பு (திரைப்படம்)


***சிவப்பு*** (*Sivappu*) என்பது 2015 ஆம் ஆண்டு சத்யசிவா இயக்கிய இந்திய தமிழ்த் திரைப்படமாகும். இது முக்தா பிலிம்ஸ் மற்றும் புன்னகை பூ கீதா ஆகியோரால் தயாரிக்கப்பட்டது. இந்தியாவில் உள்ள இலங்கை தமிழ் அகதிகளின் அவல நிலையைக் காட்டும் இந்தப் படத்தில் ராஜ்கிரண், நவீன் சந்திரா, ரூபா மஞ்சரி ஆகியோர் நடித்தனர். இப்படத்திற்கு என். ஆர். ரகுநந்தன் இசையமைத்தார்.  

## நடிகர்கள்
- கோணாராக ராஜ்கிரண்
- பாண்டியனாக நவீன் சந்திரா
- பார்வதியாக ரூபா மஞ்சரி
- தம்பி ராமையா
- ஏ. வெங்கடேஷ்
- அரசியல்வாதியாக செல்வா
- காவல் அதிகாரியாக போஸ் வெங்கட்
- போராட்டக்காரராக பூ ராமு
- அல்வா வாசு

## தயாரிப்பு
*கழுகு* படம் வெளியானதைத் தொடர்ந்து, சத்யசிவா உடனடியாக 2012 ஏப்ரலில் தனது அடுத்த படமாக *அந்தி மழை மேகம்* என்ற பெயரிலான படத்தைத் தொடங்கினார். இது தமிழ்நாட்டில் கட்டுமானத் தொழிலாளர்களாக பணிபுரியும் இலங்கை அகதிகளின் வாழ்க்கையைக் கூறுவதாகும். பின்னர் இயக்குனர் படத்தின் பெயரை *சிவப்பு* என்று மாற்றினார். புதிய தலைப்பானது காதல், கோபம், வறுமை, வன்முறை, பொதுவுடமை ஆகிய கருப்பொருள்களைக் குறிக்கிறது என்பதைத் தெரிவித்தார். 2012 ஆகத்தில் தயாரிப்பு பணி தொடங்கியது. தெலுங்கு நடிகர் நவீன் சந்திரா மற்றும் ரூபா மஞ்சரி ஆகியோர் முக்கிய ஜோடியாக நடிக்கத் தேர்ந்தெடுக்கப்பட்டனர். சத்யராஜ், செல்வா, தம்பி ராமையா ஆகியோர் முக்கிய வேடங்களில் நடிக்க உள்ளதாகவும், ஒளிப்பதிவை மது அம்பாட் மேற்கொள்வதாகவும், படத்தொகுப்பை காசி விஸ்வநாத்தனும், இசையமைப்பை சி. சத்யா மேற்கொள்வதாகவும் அறிவிக்கப்பட்டது.  

2012 ஆம் ஆண்டின் பிற்பகுதியிலும் 2013 ஆம் ஆண்டிலும் படப் பணிகள் வேகமாக முன்னேறியன. சத்யராஜுக்குப் பதிலாக ராஜ்கிரண் நடித்தார். படத்தின் இசையமைப்பாளராக என். ஆர். ரகுநந்தன் பொறுப்பேற்றார்.  

## இசை
இந்தப் படத்திற்கு என். ஆர். ரகுநந்தன் இசையமைத்தார்.<sup>&#x5B; *<span title="This claim needs references to reliable sources. (March 2024)">மேற்கோள் தேவை</span>* &#x5D;</sup>  

## வரவேற்பு
இந்தப் படம் சராசரி விமர்சனங்களைப் பெற்றது. விமர்சகர்கள் நடிகர்களின் நடிப்பையும் மது அம்பாட்டின் ஒளிப்பதிவையும் பாராட்டினர். அதே நேரத்தில் காதல், நகைச்சுவை போன்றவற்றை கதையில் நம்பமுடியாத அளவு கலக்கப்பட்டிருப்பதைப் பற்றி குறை கூறினர்.
# திருப்புகலூர்



**திருப்புகலூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.  
## அமைவிடம்
திருப்புகலூர், கடல் மட்டத்திலிருந்து சுமார் 27.42 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

## விவரங்கள்
  - திருப்புகலூர் ஊரின் அஞ்சல் குறியீட்டு எண் 609704 ஆகும்.

  - திருப்புகலூர் ஊரில் அக்கினிபுரீசுவரர் கோயில் என்ற சிவன் கோயில் அமையப் பெற்றுள்ளது. இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

  - திருப்புகலூர் பகுதியானது, நாகப்பட்டினம் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
# மனேபங்கு



**மனேபங்கு** (*Maneybung*) என்பது இந்தியாவின் சிக்கிம் மாநிலத்தில் உள்ள மேற்கு சிக்கிம் மாவட்டத்தில் இடம்பெற்றுள்ள ஒரு கிராமமாகும். 2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மனேபங்கு கிராமத்தில் மொத்தம் 3,407 பேர் இருந்தனர். இக்கிராமத்தின் கல்வியறிவு சதவீதம் 71.18% ஆகும். மனேபங்கு கிராமம் மனேபங்கு-டெண்டம் சட்டமன்றத் தொகுதியாலும் சிக்கிம் நாடாளுமன்றத் தொகுதியாலும் நிர்வகிக்கப்படுகிறது.
# குசுநெட்சோ சிற்றெலி



**குசுநெட்சோ சிற்றெலி** (*Kuznetsov 's mole*) என்பது *தால்பிடே* குடும்பத்தைச் சேர்ந்த பாலூட்டி சிற்றினமாகும். இது வடக்கு வியட்நாமிலும் தெற்கு சீனாவிலும் காணப்படுகிறது. உருசிய அறிவியல் அகாதமியினைச் சேர்ந்த உருசியா பாலூட்டிவியலாளர் ஜெர்மன் வி. குசுநெட்சோவின் நினைவாக இதன் சிற்றினம் பெயரிடப்பட்டது.  

## வகைப்பாட்டியல்
*யூ. குசுநெட்சோவி*, ஓர்லோவின் சிற்றெலி (*யூ. ஓர்லோவி*) உடன் முன்பு நீண்ட மூக்கு சிற்றெலியின் (*யூ லாங்கிரோசுட்ரிசு*) மக்கள்தொகையாகக் கருதப்பட்டது, ஆனால் 2016ஆம் ஆண்டு ஆய்வில் இவற்றைத் தனித்துவமான இனங்களாகப் பிரிக்க போதுமான மரபணு வேறுபாடு கண்டறியப்பட்டது. சிவப்பு நதி முக்கிய புவியியல் தடையாக *யூ. குசுநெட்சோவி* வேறுபடுவதற்கு வழிவகுத்தது. இது *யூ. ஓர்லோவியின்* சகோதர இனமாகும்.  

## பரவல்
இது வடகிழக்கு வியட்நாமிலிருந்து வின்க் ஃபூக், காவோ புங் மாகாணங்களில் 750 முதல் 950 மீட்டர் உயரத்தில் பதிவு செய்யப்பட்டுள்ளது. தென்கிழக்கு சீனாவில் உள்ள குவாங்சியில் ஒரு பதிவும் இந்த இனத்தைச் சேர்ந்ததாக இருக்கலாம். இது சிவப்பு ஆற்றின் கிழக்கே காணப்படுகிறது.  

## விளக்கம்
இது யூ. லாங்கிரோசுட்ரிசு, யூ. ஆர்லோவி ஆகியவற்றுடன் ஒப்பிடக்கூடிய பெரிய அளவிலான சிற்றெலி ஆகும். உருவவியல் ரீதியாக, இதன் பெரிய, தடி வடிவ வால், பெரிய மண்டை ஓடு, குறுகிய கடவாய் பல் வரிசைகள், பரந்த அலகு ஆகியவற்றால் வேறுபடுத்தலாம்.
# பீமவரப்பாடு



**பீமவரப்பாடு** (*Bheemavarappadu*) என்பது இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தின் கொண்டாபுரம் மண்டலத்தில் உள்ள ஒரு கிராமமாகும்.  

பீமவரப்பாடு மண்டல தலைமையகமான கொண்டபுரத்திலிருந்து 14 கி.மீ தொலைவிலும், அருகிலுள்ள நகரமான கவாலியிலிருந்து 30 கி.மீ தொலைவிலும் அமைந்துள்ளது. 2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தின் மக்கள் தொகை 1,085 என இருந்தது. கிராமம் 741 எக்டேர் பரப்பளவில் பரவியிருந்தது. 296 வீடுகள் இருந்தன. இந்த கிராமத்தில் 554 ஆண்களும் 531 பெண்களும் இருந்தனர். பட்டியல் சாதியினர் மக்கள் தொகை 411 ஆகவும் பட்டியல் பழங்குடியினர் மக்கள் தொகை 3 ஆகவும் இருந்தது.
# பிட்ரகுண்டா



**பிட்ரகுண்டா** (*Bitragunta*) என்பது இந்திய நாட்டின் ஆந்திரப் பிரதேச மாநிலத்திலுள்ள நெல்லூர் மாவட்டத்தில் இருக்கும் போகோலு மண்டலத்தில் உள்ள கிராமம் ஆகும். போகோலு மண்டலம் காவாலி வருவாய் பிரிவில் இடம்பெற்றுள்ளது. இது நெல்லூர் நகர்ப்புற மேம்பாட்டு ஆணையத்தின் ஒரு பகுதியாகும்.  

பிட்ரகுண்டா மண்டல மையமான போகோலுவில் இருந்து 9 கிலோமீட்டர் தொலைவிலும், அருகிலுள்ள நகரமான காவிரியில் இருந்து 18 கிலோமீட்டர் தொலைவிலும் உள்ளது. 2011ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி இந்த கிராமத்தின் மக்கள் தொகை 3,482 ஆக் இருந்தது.960 வீடுகள் 1,927 எக்டேர் பரப்பளவில் உள்ளன.1,777 ஆண்களும் 1,705 பெண்களும் இருந்தனர். பட்டியல் சாதியினர் 689 பேரும் பட்டியல் பழங்குடியினர் 753 பேரும் அப்போது இருந்தனர்..
# பசுமைவழிச் சாலை தொடருந்து நிலையம்


**பசுமைவழிச் சாலை தொடருந்து நிலையம்** (*Greenways Road railway station*) என்பது சென்னை பறக்கும் தொடருந்து திட்ட வழித்தடத்தில் உள்ள ஒரு தொடருந்து நிலையமாகும். இது சென்னையில் பசுமைவழிச் சாலையில் அமைந்துள்ள பிரத்தியேகமாக சென்னை பறக்கும் தொடருந்து திட்ட சேவை நிலையமாகும்.  

## வரலாறு
சென்னை பறக்கும் தொடருந்துத் திட்டத்தின் வலையமைப்பில் இரண்டாம் கட்டத்தின் ஒரு பகுதியாக பசுமைவழிச் சாலை நிலையம் 26 சனவரி 2004 அன்று திறக்கப்பட்டது.  

## அமைப்பு
பசுமைவழிச் சாலை தொடருந்து நிலையம் உயர்த்தப்பட்ட நிலையம் ஆகும். இது பக்கிங்காம் கால்வாயின் கிழக்குக் கரையில் பக்கிங்காம் கால்வாய் அடையாறு நதியுடன் இணைவதற்கு அருகில் கட்டப்பட்டுள்ளது. சென்னை பறக்கும் தொடருந்துத் திட்டப் பாதையில் உள்ள மற்ற நிலையங்களைப் போலவே, பசுமைவழிச் சாலையிலும் 2 பக்க நடைமேடைகள் உள்ளன. ஒவ்வொரு தளத்தின் நீளமும் 280 மீட்டர் ஆகும். நிலைய கட்டிடம் அதன் அடித்தளத்தில் 3,300 சதுர மீட்டர் வாகன நிறுத்துமிடத்துடன் உள்ளது.  

## நிலைய அமைப்பு

| **எல்1** | இடைமாடி | கட்டணக் கட்டுப்பாடு, நிலைய பயணச்சீட்டு நிலையங்கள், தானியங்கி பயணச்சீட்டு விற்பனை இயந்திரங்கள் |
| --- | --- | --- |
| **எல்2** | <small>பக்க நடைமேடை</small> |  |
| <span style=color:#>**நடைமேடை 2**
**வடக்கு நோக்கி**</span> | → நோக்கி
<small>**அடுத்த நிலையம்** </small> |  |
| <span style=color:#>**நடைமேடை 1**
**தெற்கு நோக்கி**</span> | ← வேளச்சேரி நோக்கி
<small>**அடுத்த நிலையம்**
*(எதிர்கால விரிவாக்க இணைப்பு ****)*</small> |  |
| இடதுபுறத்தில் கதவுகள் திறக்கும் </small> |  |  |
| **L2** |  |  |

## வரிசை
வேளச்சேரி செல்லும் பறக்கும் தொடருந்துத் திட்டப் பாதையில் பசுமைவழிச் சாலை பத்தாவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய எட்டு நிலையமாக உள்ளது.
# பாசினேனிப்பள்ளி



**பாசினேனிப்பள்ளி** (*Basinenipalli*) என்பது இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தின் சீதாராமபுரம் மண்டலத்தில் உள்ள ஒரு கிராமமாகும். மண்டல தலைமையகமான சீதாராமபுரத்திலிருந்து 10 கி.மீ தொலைவிலும், அருகிலுள்ள நகரமான கவாலியிலிருந்து 70 கி.மீ தொலைவிலும் அமைந்துள்ளது.  

2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தின் மக்கள் தொகை 2364 ஆக இருந்தது. பாசினேனிப்பள்ளி 802 எக்டேர் பரப்பளவில் பரவியுள்ளது. கிராமத்தில் 510 வீடுகள் இருந்தன. கிராமத்தில் 1,210 ஆண்களும் 1,154 பெண்களும் இருந்தனர். பட்டியல் சாதியினர் மக்கள் தொகை 690 ஆகவும் பட்டியல் பழங்குடியினர் மக்கள் தொகை 87 ஆகவும் இருந்தது..
# மாரிபாடு



**மாரிபாடு** (*Marripadu*) என்பது இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தில் உள்ள ஒரு மண்டல தலைமையகமும் கிராமமுமாகும். நெல்லூர் மாவட்டத்தின் எல்லையில் இக்கிராமம் அமைந்துள்ளது. இங்கு புகையிலை உற்பத்தி செய்யப்படுகிறது. போகேரு என்ற சிறிய ஆற்றின் கரையில் கிராமம் உள்ளது. சோமசிலா திட்டம், உதயகிரி ஆகியவை அருகிலுள்ள சுற்றுலாத் தலங்களாகும். நெல்லூர் மக்களவைத் தொகுதியின் ஆத்மகூர் சட்டமன்றத் தொகுதியின் கீழ் நிர்வகிக்கப்படுகிறது.
# கோட்டூர்புரம் தொடருந்து நிலையம்


**கோட்டூர்புரம் தொடருந்து நிலையம்** (*Kotturpuram railway station*) என்பது சென்னை பறக்கும் தொடருந்து திட்ட வழித்தடத்தில் உள்ள ஒரு தொடருந்து நிலையமாகும். இது சென்னையில் பக்கிங்காம் கால்வாயில் அமைந்துள்ள பிரத்தியேகமாக சென்னை பறக்கும் தொடருந்து திட்ட சேவை நிலையமாகும். இந்நிலையத்தினை கோட்டூர்புரம் பொன்னியம்மன் கோவில் சாலைவழியாக அணுகலாம்.  

## வரலாறு
சென்னை பறக்கும் தொடருந்துத் திட்டத்தின் வலையமைப்பில் இரண்டாம் கட்டத்தின் ஒரு பகுதியாக கோட்டூர்புரம் நிலையம் 26 சனவரி 2004 அன்று திறக்கப்பட்டது.  

## அமைப்பு
கோட்டூர்புரம் தொடருந்து நிலையம் உயர்த்தப்பட்ட நிலையம் ஆகும். இது பக்கிங்காம் கால்வாயின் கிழக்குக் பகுதியில் அடையாறு ஆற்றின் தென்பகுதியில் கட்டப்பட்டுள்ளது. சென்னை பறக்கும் தொடருந்துத் திட்டப் பாதையில் உள்ள மற்ற நிலையங்களைப் போலவே, கோட்டூர்புரம் தொடருந்து நிலையத்திலும் 2 பக்க நடைமேடைகள் உள்ளன. ஒவ்வொரு நடைமேடையின் நீளமும் 280 மீட்டர் ஆகும். கோட்டூர்புரம் தொடருந்து நிலைய கட்டிடம் அதன் அடித்தளத்தில் 4,312 சதுர மீட்டர் வாகன நிறுத்துமிடத்துடன் உள்ளது.  

## நிலைய அமைப்பு

| **நிலை 1** | இடைமாடி | கட்டணக் கட்டுப்பாடு, நிலைய பயணச்சீட்டு நிலையங்கள், தானியங்கி பயணச்சீட்டு விற்பனை இயந்திரங்கள் |
| --- | --- | --- |
| **நிலை 2** | <small>பக்க நடைமேடை</small> |  |
| <span style=color:#>**நடைமேடை 2**
**வடக்கு நோக்கி**</span> | → நோக்கி
<small>**அடுத்த நிலையம்** </small> |  |
| <span style=color:#>**நடைமேடை 1**
**தெற்கு நோக்கி**</span> | ← வேளச்சேரி நோக்கி
<small>**அடுத்த நிலையம்**
*(எதிர்கால விரிவாக்க இணைப்பு ****)*</small> |  |
| இடதுபுறத்தில் கதவுகள் திறக்கும் </small> |  |  |
| **நிலை 2** |  |  |

## வரிசை
கோட்டூர்புரம் சென்னைப் பறக்கும் தொடருந்துத் திட்டப் பாதையில் பதினொன்றாவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய ஏழாவது நிலையமாக உள்ளது.
# கசுதூரிபாய் நகர் தொடருந்து நிலையம்


**கசுதூரிபாய் நகர் தொடருந்து நிலையம்** (*Kasturba Nagar railway station*) என்பது சென்னை பறக்கும் தொடருந்து திட்ட வழித்தடத்தில் உள்ள ஒரு தொடருந்து நிலையமாகும். இது சென்னையில் மத்திய கைலாசு பகுதியில் இராசீவ் காந்தி சாலையில் அமைந்துள்ள சென்னை பறக்கும் தொடருந்து திட்ட சேவை நிலையமாகும்.  

## வரலாறு
சென்னை பறக்கும் தொடருந்துத் திட்டத்தின் வலையமைப்பில் இரண்டாம் கட்டத்தின் ஒரு பகுதியாக கசுதூரிபாய் நகர் தொடருந்து நிலையம் 26 சனவரி 2004 அன்று திறக்கப்பட்டது. இந்நிலையம் எல் & டி நிறுவனத்தினால் கட்டப்பட்டது.  

## அமைப்பு
கசுதூரிபாய் நகர் தொடருந்து நிலையம் உயர்த்தப்பட்ட நிலையம் ஆகும். இது பக்கிங்காம் கால்வாயின் மேற்குக் கரையில் கட்டப்பட்டுள்ளது. சென்னை பறக்கும் தொடருந்துத் திட்டப் பாதையில் உள்ள மற்ற நிலையங்களைப் போலவே, கசுதூரிபாய் நகர் தொடருந்து நிலையத்திலும் 2 பக்க நடைமேடைகள் உள்ளன. ஒவ்வொரு தளத்தின் நீளமும் 280 மீட்டர் ஆகும்.. கசுதூரிபாய் நகர் தொடருந்து நிலைய கட்டிடம் அதன் அடித்தளத்தில் 3,200 சதுர மீட்டர் வாகன நிறுத்துமிடத்துடன் உள்ளது.  

## நிலைய அமைப்பு

| ** நிலை1** | இடைமாடி | கட்டணக் கட்டுப்பாடு, நிலைய பயணச்சீட்டு நிலையங்கள், தானியங்கி பயணச்சீட்டு விற்பனை இயந்திரங்கள் |
| --- | --- | --- |
| ** நிலை2** | <small>பக்க நடைமேடை</small> |  |
| <span style=color:#>**நடைமேடை 2**
**வடக்கு நோக்கி**</span> | → நோக்கி
<small>**அடுத்த நிலையம்** </small> |  |
| <span style=color:#>**நடைமேடை 1**
**தெற்கு நோக்கி**</span> | ← வேளச்சேரி நோக்கி
<small>**அடுத்த நிலையம்**
*(எதிர்கால விரிவாக்க இணைப்பு ****)*</small> |  |
| இடதுபுறத்தில் கதவுகள் திறக்கும் </small> |  |  |
| ** நிலை2** |  |  |

## வரிசை
வேளச்சேரி நோக்கிய சென்னைப் பறக்கும் தொடருந்துத் திட்டப் பாதையில் கசுதூரிபாய் நகர் தொடருந்து நிலையம் பன்னிரெண்டாவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய ஆறாவது நிலையமாக உள்ளது.
# ரெட்ட தல



**ரெட்ட தல** என்பது வெளிவரவிருக்கும் அதிரடித் தமிழ்த் திரைப்படமாகும். இப்படத்தை கரிஸ் திருக்குமரன் இயக்கியுள்ளார். அருண் விஜய், சித்தி இதானி, தன்யா இரவிச்சந்திரன் ஆகியோர் நடித்துள்ளனர்.  

## கதைச் சுருக்கம்
காளி (அருண் விஜய்) மற்றும் ஆந்த்ரே (சித்தி இத்நானி) ஆகிய இருவரும் அனாதைகள். இருவரும் சிறு வயதில் எதிர்ச்சியாக சந்தித்து நட்பு கொள்கிறார்கள். பாண்டிச்சேரியைச் சேர்ந்த காளி, வேலைக்காக ஊரைவிட்டு சென்று ஐந்து ஆண்டுகளுக்குப் பிறகு திரும்பி வருகிறான். ஆனால் ஆந்த்ரே பணத்தின் மீது அதீத ஆசை கொண்டவளாக மாறி, காதலை விட பணம் முக்கியம் என்று நிபந்தனை வைக்கிறாள்.  

காளி மல்பே உபேந்திரா என்ற பணக்காரரை சந்திக்கிறான். அவன் தன்னைப் போலவே தோற்றமளிக்கிறான். காளியும் ஆந்த்ரேயும் உபேந்திராவைக் கொலை செய்து அவனது அடையாளத்தை எடுத்துக்கொண்டு அவனது செல்வத்தைப் பெற திட்டமிடுகிறார்கள்.  

பின்னர், உபேந்திரா வெறும் சாதாரண மனிதர் அல்ல என்பது வெளிப்படுகிறது. அவரது உண்மையான இயல்பு படத்தின் முக்கிய திருப்பத்தை உருவாக்குகிறது. காளி எதிர்கொள்ளும் பிரச்சினைகளும், ஆள் மாறாட்டம் ஆகியவை கதையின் மீதி பகுதி.  

## கதை மாந்தர்கள்

## தயாரிப்பு
இப்படத்தின் படபிடிப்பு ஏப்பிரல் 2024இல் தொடங்கியது. படத்தின் முதல் தூண்டோட்டம் 7 ஆகத்து 2025இல் வெளியானது. படத்தின் இசை உரிமத்தை டி சீரிஸ் நிறுவனம் பெற்றுள்ளது. திசம்பர் 25, 2025இல் திரைப்படம் வெளியானது.  

## விமர்சனங்கள்
தினமணி நாளிதழில் வந்த விமர்சனத்தில், "ரெட்ட தல - இரண்டு தலை இருந்தால் எவ்வளவு பலமோ அவ்வளவு வலியும் இருக்கிறதல்லவா?!" என்று எழுதி பதிப்பீடுகளை வழங்கினர். ஆனந்த விகடன் வலைதளத்தில் வந்த விமர்சனத்தில், "நல்லதொரு கதைக்கு ஏற்ற திரைக்கதையும் ஸ்டேஜிங்கும் இல்லாததால், இந்த 'ரெட்ட தல'-யில் ஒரு தலை கூட நிமிரவில்லை" என்று எழுதினர்.
# மைபாடு



**மைபாடு** (*Mypadu*) என்பது இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தில் உள்ள இந்துகுர்பேட்டை மண்டலத்தில் இருக்கும் ஒரு கிராமமாகும். மைபாடு கிராமம் மண்டல தலைமையகமான இந்துகுருபேட்டாவிலிருந்து 10 கி.மீ தொலைவிலும், அருகிலுள்ள நகரமான நெல்லூரிலிருந்து 21 கி.மீ தொலைவிலும் அமைந்துள்ளது. இங்குள்ள கடற்கரை ஒரு சுற்றுலாத் தலமாகும். விடுமுறை நாட்களிலும் வார இறுதி நாட்களிலும் பலர் இக்கடற்கரையைப் பார்வையிடுகிறார்கள்.  

## புவியியல்
மைபடுவின் புவியியல் ஆயத்தொலைவுகள் 14° 30' 0" வடக்கு, 80° 10' 0" கிழக்கு என்று குறிக்கப்படுகிறது.  

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தின் மக்கள்தொகை 6,532 ஆகும். இங்கு 1,773 வீடுகள் 895 எக்டேர் பரப்பளவில் பரவியுள்ளன. மக்கள் தொகையில் 3,319 ஆண்கள் மற்றும் 3,213 பெண்கள் உள்ளனர். பட்டியல் சாதியினர் மக்கள் தொகை 641 ஆகவும் பட்டியல் பழங்குடியினர் மக்கள் தொகை 571 ஆகவும் இருந்தது..
# நூருல் அக் சௌத்தரி



**நூருல் அக் சௌத்தரி** (*NurulHaqueChoudhury*) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தின் மேனாள் சட்ட மன்ற உறுப்பினரான இவர் அசாம் மாநிலத்தின் சொணாய் சட்டமன்றத் தொகுதியில் 1972,1983 ஆம் ஆண்டில் இந்திய தேசிய காங்கிரசு கட்சியின் வேட்பாளராகப் போட்டியிட்டு வெற்றிபெற்றார்.